b'\n_START_ARTICLE_\nSuomi yleisurheilun sis\xc3\xa4ratojen Euroopan-mestaruuskilpailuissa 1989\n_START_PARAGRAPH_\nSuomi yleisurheilun sis\xc3\xa4ratojen Euroopan-mestaruuskilpailuissa 1989 k\xc3\xa4sittelee Suomen joukkuetta yleisurheilun sis\xc3\xa4ratojen Euroopan-mestaruuskilpailuissa Haagissa 1989._NEWLINE_Suomen yhdeks\xc3\xa4st\xc3\xa4 miehest\xc3\xa4 ja kolmesta naisesta koostunut joukkue saavutti kaksi pronssimitalia, jotka molemmat olivat naisten tuomia. Ringa Ropo-Junnilan pituushypyss\xc3\xa4 ja Sisko Hanhijoen 60 metrill\xc3\xa4 saavuttamat mitalit ovat edelleen vuoteen 2013 menness\xc3\xa4 ainoat suomalaisnaisten palkintokorokesijat EM-halleista. Hanhijoki ylsi my\xc3\xb6s 200 metrill\xc3\xa4 loppukilpailuun, jossa h\xc3\xa4n sijoittui kuudenneksi. Saman sijan saavutti my\xc3\xb6s Jarmo K\xc3\xa4rn\xc3\xa4 pituushypyss\xc3\xa4. Kahdeksanneksi sijoittuivat Juha Kivi pituushypyss\xc3\xa4 ja Janne Ronkainen kuulanty\xc3\xb6nn\xc3\xb6ss\xc3\xa4.'